
Проект!
за изменение на   Правилник за организацията и дейността на Общински съвет гр.Тутракан, неговите комисии и взаимодействието му с Общинска администрация

	№
	Било
	Става

	1.
	Чл. 39. Общинският съвет създава постоянни и временни комисии. Той избира от своя състав техния председател и членовете на всяка комисия с явно гласуване с обикновено мнозинство от общия брой на съветниците.
	Чл. 39. (1) Общинският съвет създава постоянни и временни комисии. Той избира от своя състав техния председател и членовете на всяка комисия с явно гласуване с обикновено мнозинство от общия брой на съветниците.
Добавя се и се създава нова ал. 2: 
(2) Общинският съвет избира от състава на своите съветници постоянна етична комисия, която разглежда сигнали за нарушения на Етичния кодекс на общинските съветници, включително сигнали за неетично поведение. Постъпилите сигнали за конфликт на интереси и за корупция на общински съветници се изпращат на съответните компетентни органи.

	2.
	Чл. 40. (1)  Постоянните комисии на Общинския съвет са: 
· Комисия по местно самоуправление, нормативна уредба, ред, законност, евроинтеграция,  програми, проекти, регионална политика и опазване на околната среда.
· Комисия по икономическа, инвестиционна, аграрна и стопанска дейност, бюджет, финанси, приватизация  и след  приватизационен контрол.
· Комисия по социални дейности, образование, здравеопазване, култура, спорт, туризъм,вероизповедание.

	Чл. 40. (1)  Постоянните комисии на Общинския съвет са: 
1. Комисия по местно самоуправление, нормативна уредба, ред, законност, евроинтеграция,  програми, проекти, регионална политика и опазване на околната среда.
2. Комисия по икономическа, инвестиционна, аграрна и стопанска дейност, бюджет, финанси, приватизация  и след  приватизационен контрол.
3. Комисия по социални дейности, образование, здравеопазване, култура, спорт, туризъм,вероизповедание.

Добавя се и се създава нова т.4. 
4. Етична комисия.

	3.
	Чл. 56, ал. 2. При определяне на дневния ред за всяко заседание на Общинския съвет председателят на Съвета включва отделна точка – изказвания, питания, становища и предложения на граждани и определя време за тази точка не повече от 30 минути за едно заседание. Всеки гражданин има право за изказване до 3 минути.
	Чл. 56, ал. 2. При определяне на дневния ред за всяко заседание на Общинския съвет председателят на Съвета включва отделна точка – изказвания, питания, становища и предложения на граждани по въпроси, представляващи обществен интерес. За тези точки се определя не повече от 30 минути за едно заседание.

	4.
	Чл. 56, ал. 3. Председателят на Общински съвет разглежда по реда на постъпването им в деловодството на Общинския съвет исканията по предходната алинея и включва в проекта за дневния ред онези от тях, които са по обществено значими въпроси.
	Чл. 56, ал. 3. Председателят на Общински съвет разглежда по реда на постъпването им в деловодството на Общинския съвет исканията по предходната алинея и включва в проекта за дневния ред онези от тях, които отговарят на изискванията на чл. 28, ал. 3 от ЗМСМА.

	5.
	Чл. 56, ал. 4. Питанията, предложенията и становищата на гражданите, които не са по обществено значими въпроси, се връщат на подателя им от звеното по чл. 29а от ЗМСМА в 7-дневен срок след разглеждането им.
	Чл. 56, ал. 4. Питанията, предложенията и становищата на гражданите, които не отговарят на изискванията по чл. 28, ал. 3 от ЗМСМА, се връщат на подателя им от звеното по чл. 29а от ЗМСМА в 7-дневен срок след разглеждането им.

	6.
	Чл. 63, ал. 1. Отделни заседания на Общинския съвет могат да бъдат провеждани от разстояние (неприсъствено) в ситуация на извънредно положение. Гласуването се осъществява онлайн – чрез пряка видеоконферентна връзка, гласова и/или писмена комуникация, чрез имейл или по друг начин, така че да се гарантира необходимият кворум и лично гласуване.
	Чл. 63, ал. 1. Отделни заседания на Общинския съвет могат да бъдат провеждани от разстояние (неприсъствено) в ситуация на извънредно положение, бедствено положение, извънредна епидемична обстановка или кризисна ситуация. Гласуването се осъществява, като се осигурява пряко и виртуално участие чрез видеоконференция посредством технически средства за комуникационна връзка за едновременно предаване и приемане на образ и звук между общинските съветници, намиращи се на различни места, които отговарят на изискванията за мрежова и информационна сигурност и гарантират участието, идентифицирането и начина на гласуване на всеки общински съветник.

	7.
	Чл. 85. Поправки на явни фактически грешки в приети актове се извършват по нареждане на председателя на Общинския съвет, след консултации с вносителя и докладчика и се обявяват пред Общинския съвет на следващото заседание.
	Чл. 85. Поправки на явни фактически грешки в приети актове се извършват от органа, който ги е издал, с ново решение.

	8.
	Чл. 96, ал. 3. Препис от оригинала се издава с разрешение на председателя на Общинския съвет.
	Чл. 96, ал. 3. Всеки гражданин може да получи копие от даден акт на Общинския съвет срещу заплащане.

